El Consell Assessor de Patrimoni reclama més vigilància en el Castell de Sagunt
06 de març 2018

![](/media/nx2ptsrf/92img_4736_cuerpo.jpg)  
 

El regidor delegat de Patrimoni, Pablo Abelleira, ha participat en l'última sessió del Consell Assessor de Patrimoni, en la qual van estar presents totes les associacions del municipi inscrites en l'Ajuntament de Sagunt que tenen en el seu reglament fomentar i patrocinar el patrimoni històric de la ciutat.

En esta sessió es van tractar, com és habitual, els diferents punts a desenvolupar dins del programa de conservació del patrimoni històric, així com la situació de les obres que s'estan realitzant actualment. Concretament, en l'última reunió, els membres del Consell Assessor van decidir reclamar a l'ajuntament, d'una banda, que s'intensifique la vigilància en el Castell de Sagunt a causa dels robatoris que s'han produït durant les passades setmanes. D'altra banda, també s'ha realitzat una proposta a l'ajuntament en la qual se sol·licita que part del romanent de Tresoreria que tinga el consistori s'utilitze per a la compra d'immobles amb valor patrimonial.

Segons ha declarat Abelleira “**esta és una decisió que els membres d'este consell creuen que porta molt de temps sense dur-se a terme, i que hi ha molts elements en la nostra ciutat que haurien de tindre més consideració per a la seua compra per part del municipi**”.

*   [](http://www.facebook.com/sharer.php?u=https://aytosagunto.es/va/actualitat/el-consell-assessor-de-patrimoni-reclama-mes-vigilancia-en-el-castell-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-consell-assessor-de-patrimoni-reclama-mes-vigilancia-en-el-castell-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-assessor-de-patrimoni-reclama-mes-vigilancia-en-el-castell-de-sagunt/ "Linked In")
*   [](mailto:?body=https://aytosagunto.es/va/actualitat/el-consell-assessor-de-patrimoni-reclama-mes-vigilancia-en-el-castell-de-sagunt/)